पुराने वादे और वेतन आयोग की विसंगतियों को दूर करे सरकार
रायपुर। छत्तीसगढ़ प्रदेश तृतीय वर्ग शासकीय कर्मचारी संघ ने राज्य के कर्मचारियों को वेतन आयोग की सिफारिशों का जल्द लाभ देने की मांग करते हुए पुराने वादों को पूरा करने और उसकी विसंगतियों को दूर करने की मांग प्रदेश सरकार से की है। संघ के प्रांतीय प्रवक्ता विजय कुमार झा, अजय तिवारी और इदरीश खान का कहना है कि चुनावी घोषणा पत्र में किए गए वादों को मप्र सरकार की तरह वेतन आयोग के पहले लागू किया जाना चाहिए।
छग विद्यालयीन शिक्षक कर्मचारी संघ : संघ ने राज्य सरकार से सभी संवर्ग के शिक्षाकर्मियों को मप्र सरकार की तरह 1 जनवरी 2016 से 6वां वेतनमान देने की मांग की है। बैठक में प्रांताध्यक्ष संजय तिवारी, यशवंत पटेल, उमेश साहू, नवीन चंद्राकर, हेमेंद्र सोनवानी सहित अन्य मौजूद थे।
वहीं आयुक्त-संचालक पंचायत द्वारा बिना पूर्व एजेंडे के 28 दिसंबर को बुलाई गई बैठक पर संघ पदाधिकारियों ने नाराजगी जताई है।
hin_Deva hin_Deva awa_Deva hin_Deva